A projekt leírása: A projekt a 2006–2007. időszakban öt regionális munkaértekezlet három egymást követő szakaszban történő szervezését biztosítja. Az első, előkészítő szakasz során sor kerül a kapcsolatok kiépítésére a megfelelő szereplőkkel (diplomáciai és szakértői körök), előkészítő ülések tartására és tájékoztató csomagok tervezésére, a célországokban folytatott kutatás és végrehajtás helyzete felülvizsgálatának folytatására, valamint a projekt internetalapú, tájékoztatási és együttműködési irányítási rendszerének létrehozására. A második szakasz célja a BTWC jelentőségének tudatosítása a kiválasztott országok tekintetében a diplomáciai körökben és ezeken túlmenően a nemzeti hatóságok körében, valamint az érintett országoknak a projekt harmadik szakaszában való hatékony részvételének megalapozása. A kiválasztott országok diplomatáival való találkozókra e célból Brüsszelben, Genfben, Hágában és New Yorkban kerül sor, ahol a BTWC vonatkozású diplomáciai tevékenységek általában zajlanak. A projekt harmadik szakaszában öt regionális munkaértekezlet szerepel a tervekben: a) Munkaértekezlet a BTWC-ről Nyugat- és Közép-Afrika aláíró és nem részes államai számára annak érdekében, hogy lehetővé váljon a döntéshozók és a regionális szervezetek – pl. az Afrikai Unió – részvétele. Meghívják többek között a Csádi Köztársaság, Elefántcsontpart, Gabon, Guinea, Kamerun, a Közép-afrikai Köztársaság, Libéria és Mauritánia képviselőit. Az EU számos előadója tájékoztatni fogja a résztvevőket a BTWC-hez való csatlakozás jelentőségéről és előnyeiről, valamint az elterjedés megakadályozására és a leszerelésre irányuló európai uniós kezdeményezésekről. Egy régióbeli BTWC részes állam is meghívást kap a munkaértekezleten való részvételre. b) Munkaértekezlet a BTWC-ről Kelet- és Dél-Afrika aláíró és nem részes államai számára annak érdekében, hogy lehetővé váljon a döntéshozók és a regionális szervezetek – pl. az Afrikai Unió – részvétele. Meghívják többek között Angola, Burundi, Comore, Dzsibuti, Eritrea, Madagaszkár, Malawi, Mozambik, Namíbia, Szomália, a Tanzániai Egyesült Köztársaság és Zambia képviselőit. Az EU számos előadója tájékoztatni fogja a résztvevőket a BTWC-hez való csatlakozás jelentőségéről és előnyeiről, valamint az elterjedés megakadályozására és a leszerelésre irányuló európai uniós kezdeményezésekről. Egy régióbeli BTWC részes állam is meghívást kap a munkaértekezleten való részvételre. c) Munkaértekezlet a BTWC-ről a Közel-Kelet aláíró és nem részes államai számára. Meghívják többek között az Egyesült Arab Emírségek, Egyiptom, Izrael és a Szíriai Arab Köztársaság képviselőit. Az EU számos előadója tájékoztatni fogja a résztvevőket a BTWC-hez való csatlakozás jelentőségéről és előnyeiről, valamint az elterjedés megakadályozására és a leszerelésre irányuló európai uniós kezdeményezésekről. Egy régióbeli BTWC részes állam is meghívást kap a munkaértekezleten való részvételre. d) Munkaértekezlet a BTWC-ről Ázsia és a csendes-óceáni szigetek aláíró és nem részes államai számára. Meghívják többek között a Cook-szigetek, Kiribati, a Marshall-szigetek, Mikronézia, Mianmar, Nauru, Nepál, Niue, Szamoa és Tuvalu képviselőit. Az EU számos előadója tájékoztatni fogja a résztvevőket a BTWC-hez való csatlakozás jelentőségéről és előnyeiről, valamint az elterjedés megakadályozására és a leszerelésre irányuló európai uniós kezdeményezésekről. Egy régióbeli BTWC részes állam is meghívást kap a munkaértekezleten való részvételre. e) Munkaértekezlet a BTWC-ről Latin-Amerika és a karibi térség aláíró és nem részes államai számára. Meghívják többek között Haiti, Guyana, valamint Trinidad és Tobago képviselőit. Az EU számos előadója tájékoztatni fogja a résztvevőket a BTWC-hez való csatlakozás jelentőségéről és előnyeiről, valamint az elterjedés megakadályozására és a leszerelésre irányuló európai uniós kezdeményezésekről. Egy régióbeli BTWC részes állam is meghívást kap a munkaértekezleten való részvételre.